ประจำเดือนมาวันที่ 18 มิ.ย. และหมดวันที่23 มิ.ย. หลังจากวันที่หมดประมาณ 1-2 วัน มีเพศสัมพันธ์แล้ว ทานยาคุมฉุกเฉินไป ภายใน 12 ชั่วโมง และเม็ดที่สองตามที่ฉลากระบุ หลังจากวันที่ทานยาคุมฉุกเฉินไป ประมาน 7-8 วัน ก็มีเลือดออกคล้ายประจำเดือน แต่เลือดออกมาหลายวัน ประมาณ 6-7 วันแล้วก็ยังไม่หมด เป็นเพราะอะไรครับ
สวัสดีค่ะ หากได้ทานยาคุมฉุกเฉินภายในไม่เกิน12ชั่วโมงนับจากประจำเดือนมา ยาคุมฉุกเฉินจะช่วยป้องกันการตั้งครรภ์ได้ประมาณ95%หลังจากทานยาคุมฉุกเฉินไปประมาณ1สัปดาห์ บางรายอาจมีเลือดออกจากช่องคลอด โดยอาจออกได้นานตั้งแต่1-4วันดังนั้นหากมีเลือดออกหลังจากทานยาไป7-8วันดังกล่าว จึงน่าจะเกิดจากผลของยาคุมฉุกเฉินได้ แต่ไม่ควรออกนานเกิน1สัปดาห์ ดังนั้นหากเลือดออกนานเกิน1สัปดาห์แล้ว และไม่มีแนวโน้มที่จะลดลง ควรไปพบสูติ-นรีแพทย์เพื่อหาสาเหตุอื่นๆ เช่น มีมดลูกอักเสบ มีเยื่อบุโพรงมดลูกหนาตัวผิดปกติ มะเร็งปากมดลูก เป็นต้นหากไม่มีสาเหตุที่ผิดปกติ แพทย์อาจจ่ายยาปรับฮอร์โมนเพื่อให้เลือดหยุดไหลค่ะ